Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A Honvédelemről és a Honvédségről szóló 2004. évi CV. törvény
Paragraph Index: 3244

(1) A Magyar Köztársaság és közvetlenül a Honvéd Vezérkar főnöknek képviselete a NATO Átalakítási Parancsnokságon (ACT) és annak alárendelt parancsnokságain folyamatos információáramlás és koordináció biztosítása a Honvéd Vezérkar és az ACT között, valamint a NATO tagországok nemzeti összekötő képviseleteivel hatékony együttműködés érdekében. Képviselet ellátása az Amerikai Összhaderőnemi Erők Parancsnokságon. 2006/94. szám V. FEJEZET A HONVÉDELMI MINISZTÉRIUM MŰKÖDÉSÉNEK SZABÁLYAI 1. ÁLTALÁNOS SZABÁLYOK A Honvédelmi Minisztérium a jogszabályokban, nemzetközi szerződésekben (megállapodásokban), az állami irányítás egyéb jogi eszközeiben, valamint a HM SZMSZ-ben meghatározott kormányzati döntéselőkészítési, honvédelmi igazgatási, valamint a Magyar Honvédség irányításával és vezetésével kapcsolatos feladatait a HM szervek, a miniszter alárendeltségébe tartozó szervezetek, valamint a Magyar Honvédség katonai szervezeteinek összehangolt tevékenységével látja el. A miniszter alárendeltségébe tartozó szervezetek a szakmai irányítási, illetve katonai vezetési jogköröket gyakorló vezetők döntése alapján a minisztérium tevékenységét támogatják. A minisztériumi döntés-előkészítő és irányító tevékenységet a jogszabályok, az állami irányítás egyéb jogi eszközei (Országgyűlés, Kormány határozata, elvi állásfoglalása, utasítás, intézkedés, irányelv), a nemzetközi szerződések (megállapodások), illetve az ezek alapján kialakított ügyrend és a hivatali felettes (szolgálati elöljáró) utasításai, intézkedései, parancsai szerint kell végezni. A Honvédelmi Minisztérium ügykörébe tartozó döntések előkészítéséért első helyen felelős HM szerv a döntési javaslat főkidolgozója, mindazok a HM szervek, amelyek feladatkörébe tartozó ügyek vitelét a kidolgozandó döntés tartalma, illetve annak végrehajtása meghatározza, vagy befolyásolja, közreműködők. A jogszabálytervezetek és normatív belső rendelkezések, az Országgyűlés, a Kormány, illetve azok szervei elé kerülő előterjesztések, jelentések (beszámolók) tervezeteinek előkészítése és előterjesztése tekintetében kötelező közreműködőnek minősül a Jogi Főosztály, valamint a honvédelmi tárcát is érintő jogszabályok és egyéb tervezetek esetében a Tervezési és Koordinációs Főosztály. A minisztériumi vezetők felelősek a hatáskörükbe tartozó feladatok ellátása keretében a jogszabályok, illetve a felettes (elöljáró) hatáskörébe tartozó döntések kezdeményezéséért, kidolgozásáért, az együttműködő HM szervekkel és szervezetekkel való egyeztetéséért, jóváhagyásra történő előterjesztéséért, valamint – hatáskörükben – a végrehajtási intézkedések kiadásáért. Felelősek az általuk előterjesztett döntési javaslatok, illetve meghozott döntések jogszerűségéért és szakmai tartalmáért. A minisztériumi szervek és vezetők részletes feladatait, azok végrehajtásának rendjét, működésük szabályait saját szervezeti és működési szabályzatuk (ügyrendjük) tartalmazza, amelyet az adott HM szerv tevékenységét közvetlenül irányító minisztériumi vezető (államtitkár, szakállamtitkár, kabinetfőnök), illetve a Honvéd Vezérkar főnök hagy jóvá. Az osztályvezetőknél alacsonyabb beosztású személyek feladatait és tevékenységük rendjét a munkaköri leírások szabályozzák. A munkaköri leírásokat az illetékes HM szerv vezetője hagyja jóvá. A HM szervek vezetői a fenti okmányok egy 2006/94. szám jóváhagyott példányát a Tervezési és Koordinációs Főosztály részére is megküldik. A HM szervek hivatali tevékenységük során egymással közvetlen együttműködésre kötelezettek. A tervezés, a döntés-előkészítés, valamint a döntések végrehajtásának ellenőrzése során az adott témakörért a HM Szervezeti és Működési Szabályzata szerint, illetve az illetékes vezető által hozott döntés szerint felelős HM szerv vezetője köteles megkeresni az együttműködő HM szerv, illetve szervezet vezetőjét és közvetlen munkakapcsolat formájában végezni az együttműködést igénylő feladatokat. Az együttműködés módja lehet kidolgozói csoport létrehozása, kisebb terjedelmű döntési javaslatok kidolgozása esetén az együttműködésre köteles előadók kijelölése, az egyes szakmai részleteknek a közreműködő HM szervek általi kidolgozása, a kidolgozás folyamatában koordinációs megbeszélések vagy egyeztetések beiktatása, egyszerűbb esetekben a tervezet egyeztetése. A döntési javaslatot jóváhagyó felettes (elöljáró) a jóváhagyást megelőzően köteles meggyőződni arról, hogy a javaslat kidolgozása során a közreműködő szervvel történő együttműködés megvalósult-e. A közreműködőkkel történő együttműködésen, illetve a véleményeztetésen túlmenően a HM szervek vezetői kötelesek egymást tájékoztatni mindazon ügyekről, amelyek más HM szerv, vagy szervezet tevékenységét érintik vagy befolyásolják. A HM szervek egymás közötti kapcsolattartása – az ügyek jellegének megfelelően – szóbeli tájékoztatások és megbeszélések, vagy írásos előterjesztések útján történik. Az ügymenet gyorsítása érdekében – a biztonsági előírások figyelembevételével – törekedni kell az elektronikus információt továbbító, hírközlő, jelrögzítő, adattároló és feldolgozó eszközök széleskörű alkalmazására. Az ügyintézésre, vagy kidolgozói tevékenységre (a kidolgozói tevékenység koordinációjára) kijelölt személy feladata ellátása során köteles munkahelyi vezetője (elöljárója), felettese utasításai szerint eljárni. Az ügyintézéssel, vagy koordinációs feladatokkal megbízott személy felelős feladata szakszerű, pontos és határidőre történő végrehajtásáért. A HM szerv vezetője felelős az általa kiadmányozott (előterjesztett) okmány szakmai tartalmáért. 2. MINISZTÉRIUMI MUNKATERVEZÉSEK, ELLENŐRZÉSEK 2.1. Munkatervezés 2.1.1. Általános tervezési előírások A minisztériumi tevékenység alapját a jogszabályok, az Országgyűlés és a Kormány határozatai, a Kormány munkatervében meghatározott feladatok, a nemzetközi kötelezettségekből fakadó feladatok, valamint a HM SZMSZ-ben meghatározott feladatkörök alkotják. A tervezés során – a fentieken kívül – figyelembe kell venni más minisztériumok és országos hatáskörű szervek honvédelemmel kapcsolatos feladatait, a HM szervek, a miniszter alárendeltségébe tartozó szervezetek, továbbá a Magyar Honvédség katonai szervezetei által tett javaslatokat. 2006/94. szám A minisztérium feladatainak meghatározására, a feladatok hatékony végrehajtásának koordinálására éves, illetve havi feladattervet, a meghatározott feladatok végrehajtásának ellenőrzésére stratégiai ellenőrzési, illetve éves ellenőrzési tervet kell készíteni. 2.1.2. A Honvédelmi Minisztérium működésének alapvető tervezési okmányai • a miniszter utasítása a honvédelmi tárca – ezen belül a minisztériumi szervek és a miniszter alárendeltségébe tartozó szervezetek, továbbá a Magyar Honvédség katonai szervezetei – tárgyévi (adott időszaki) tevékenységére, valamint a további évek tervezési feladatainak végrehajtására; • a miniszter védelmi tervezési irányelvei; • a Magyar Honvédség működés-fenntartására, alkalmazására és fejlesztésére vonatkozó 10 éves, valamint 1(+2) éves tervek; • a Honvédelmi Minisztérium éves feladatterve; • a Honvédelmi Minisztérium Kétoldalú Nemzetközi Együttműködési Terve; • a Honvédelmi Minisztérium Multilaterális Együttműködési Terve; • a Honvédelmi Minisztérium 1+2+2 éves stratégiai ellenőrzési terve; • a Honvédelmi Minisztérium éves ellenőrzési terve; • a Honvédelmi Minisztérium fejezetszintű stratégiai és éves államháztartási belső ellenőrzési terve; • a „Honvédelmi Minisztérium igazgatása” költségvetési alcím éves államháztartási belső ellenőrzési terve; • a Honvédelmi Minisztérium fejezet összefoglaló éves államháztartási belső ellenőrzési terve; • a HM Kollégium üléseinek éves témajegyzéke; • a Honvédelmi Minisztérium havi feladatterve; • a HM szervek havi feladattervei; • a Honvédelmi Minisztérium éves- és középtávú tudományos munkaterve. 2.1.3. A Honvédelmi Minisztérium tervezési okmányai kidolgozásának főbb szabályai A miniszteri utasítás megszabja a tárgyév (egy meghatározott időszak) tevékenységében jelentkező feladatok tervezési előírásait, illetve egyes kiemelt feladatok végrehajtásának tervezését. A miniszteri Utasítást a Tervezési és Koordinációs Főosztály állítja össze a HM szervek, szervezetek javaslatai alapján. A miniszter védelmi tervezési irányelvei – a nemzetbiztonsági célkitűzésekből és a haderő állapotából kiindulva – a Magyar Honvédség fejlesztésének a szövetségi és a nemzeti követelmények alapján meghatározott 2006/94. szám céljait, a haderővel szemben támasztott képességigényeket, az egyes küldetésekhez és feladatokhoz szükséges ambíciószinteket és prioritásokat, a gazdasági, ezen belül a költségvetési lehetőségeket és irányelveket tartalmazza. Az irányelvek lefedik a szövetségei, illetve a nemzetközi feladatokat, beleértve az EU vezette műveleteket is. A Magyar Honvédség működés-fenntartására, alkalmazására és fejlesztésére vonatkozó 10 éves, valamint 1(+2) éves tervek a védelmi tervezési irányelvek alapján kerülnek kidolgozásra (gördítésre). Alapját képezik a haderő képességei alakításának és tartalmazzák a tervidőszak végére elérendő katonai képességeket és az azt támogató nagybani struktúrát, a NATO/EU követelmények teljesítése érdekében alkalmazott új haderőtervezési koncepciót, a haderő képességeinek alakításához szükséges erőforrásokat, továbbá útmutatást adnak a Szövetség haderőfejlesztési ajánlásaira adandó nemzeti válaszok kidolgozásához. A Honvédelmi Minisztérium éves feladatterve tartalmazza a miniszter által a Magyar Honvédség egészére, a HM szervek, szervezetek, továbbá a Honvéd Vezérkar főnök által a Honvéd Vezérkar és a Honvéd Vezérkar főnöknek közvetlen alárendeltségébe tartozó szervezetek tevékenységére megállapított feladatokat. A Honvédelmi Minisztérium havi feladatterve tartalmazza a Honvédelmi Minisztérium éves feladattervéből származó, az egyes HM szervek és szervezetek számára megállapított feladatokat havi bontásban. A Honvédelmi Minisztérium éves, illetve havi feladatterve a fentieken túl tartalmazza a feladat fő kidolgozóját, a közreműködőket, a véleményezésben résztvevő szerveket, a részfeladatok végrehajtására megállapított határidőket, az előterjesztés időpontját, a döntésre jogosult vezető megnevezését és a döntés időpontját. A HM szervek havi feladattervei tartalmazzák a számukra meghatározott feladatok végrehajtásához megállapított részfeladatokat, azok ütemezését és határidejét. A minisztérium és a miniszter alárendeltségébe tartozó szervezetek éves és havi feladattervének felépítését, az elkészítésükkel összefüggő feladatokat, az abban közreműködők tevékenységének rendjét külön miniszteri utasítás szabályozza A Honvédelmi Minisztérium 1+2+2 éves stratégiai ellenőrzési terve a fejezeti felügyeleti ellenőrzéseket tartalmazza. A HM stratégiai ellenőrzési tervét évente a gördülő tervezés módszerével, a következő öt évet átfogóan kell pontosítani. A Honvédelmi Minisztérium éves ellenőrzési terve tartalmazza az adott év és az azt követő év első negyedévre tervezett ágazati, funkcionális hatósági ellenőrzéseket, fejezetszintű ellenőrzéseket, a HM szervek, szervezetek által végrehajtásra kerülő felügyeleti ellenőrzéseket, a fejezetszintű államháztartási belső ellenőrzéseket, a HM mint intézmény államháztartási belső ellenőrzéseit, a HM szervek belső ellenőrzési feladatait, továbbá bármely honvédelmi szerv bármely jogcímen külföldön végrehajtandó ellenőrzéseit. A terv rögzíti az ellenőrzés vezetéséért felelős szervet, az ellenőrzésben közreműködő, illetve az 2006/94. szám ellenőrzésre kerülő honvédelmi szerveket, valamint az ellenőrzés és a jelentés előterjesztésének idejét. A Honvédelmi Minisztérium 1+2+2 éves stratégiai ellenőrzési tervét, valamint az éves ellenőrzési tervet – az állami vezetők döntései és a HM szervek, szervezetek javaslatai alapján – a HM Központi Ellenőrzési és Hatósági Hivatal állítja össze, és a Honvéd Vezérkar főnöknek egyetértését követően a jogi szakállamtitkár és a kabinetfőnök útján terjeszti elő jóváhagyásra. A Honvédelmi Minisztérium fejezetszintű stratégiai és éves államháztartási belső ellenőrzési terveit jogszabályi előírásoknak megfelelő tartalommal a HM Központi Ellenőrzési és Hatósági Hivatal – az átruházott hatáskörrel rendelkező honvédelmi szervek ellenőrzési tevékenységének koordinációja mellett – kockázat- és kapacitáselemzésre alapozva készíti el, és a Honvéd Vezérkar főnöknek egyetértése után a jogi szakállamtitkár és a kabinetfőnök útján terjeszti elő jóváhagyásra. A „Honvédelmi Minisztérium igazgatása” költségvetési alcím éves államháztartási belső ellenőrzési tervét a HM Központi Ellenőrzési és Hatósági Hivatal készíti el, a jogi szakállamtitkár és a kabinetfőnök egyetértését követően a miniszter hagyja jóvá. A Honvédelmi Minisztérium fejezet összefoglaló éves államháztartási belső ellenőrzési tervét – a honvédelmi szervek által megküldött éves államháztartási belső ellenőrzési tervek feldolgozásával – a HM Központi Ellenőrzési és Hatósági Hivatal készíti el, és a Honvéd Vezérkar főnöknek egyetértését követően a kabinetfőnök útján terjeszti elő a miniszterhez jóváhagyásra. A Honvédelmi Minisztérium fejezetszintű, a „Honvédelmi Minisztérium igazgatása” költségvetési alcím, valamint a Honvédelmi Minisztérium fejezet összefoglaló éves államháztartási belső ellenőrzési terveit úgy kell jóváhagyásra előterjeszteni, hogy azok a jogszabályi előírásokkal összhangban a pénzügyminiszter részére tárgyév december 15-ig megküldésre kerülhessenek. Az államháztartási belső ellenőrzési terveket megalapozó kockázatelemzést, azok kidolgozásának tartalmi és formai követelményeit, részletes szabályait a – nemzetközi belső ellenőrzési standardok figyelembevételével, a vonatkozó jogszabályok előírásaival összhangban elkészített – HM fejezet egységes államháztartási belső ellenőrzési kézikönyve tartalmazza. A HM Kollégiuma tevékenységének tervezésére ülésterv készül. Az üléstervben féléves időszakra meg kell határozni azoknak az előterjesztéseknek a tárgyalási ütemezését, amelyek az előző pontban említett munkatervi feladatok végrehajtásául döntési javaslatként a HM Kollégiuma elé kerülnek. A HM Kollégiuma üléstervének összeállításáért a kabinetfőnök felelős. Az üléstervben rögzíteni kell az előterjesztőt és a HM Kollégiumának tagjain kívül az előterjesztés tárgyához meghívott személyeket. A Honvédelmi Minisztérium Kétoldalú Nemzetközi Együttműködési Terve (KNET) tartalmazza a miniszter, az államtitkár, a szakállamtitkárok, a kabinetfőnök, a Honvéd Vezérkar főnök és helyettesei, valamint a HM szervek 2006/94. szám vezetőinek nemzetközi találkozóit, a nemzetközi kapcsolat keretében megoldandó feladatokat, az azokhoz rendelhető költségkereteket, a programok megszervezéséért, a feladat megoldására szolgáló előkészítő tevékenységért felelős HM szerveket, a feladat végrehajtásának ütemezését. A kétoldalú nemzetközi együttműködési tervet (a tárgyévre vonatkozó kétoldalú nemzetközi utazások és fogadások összesített programja, valamint azok összesített költségvetési tervezete) a Nemzetközi Együttműködési Főosztály és a HM Központi Pénzügyi és Számviteli Hivatal állítja össze a HM szervek és szervezetek javaslatai alapján. A feladattervet a védelempolitikai szakállamtitkár a védelmi tervezési és infrastrukturális szakállamtitkár és a Honvéd Vezérkar főnök egyetértésével terjeszti elő jóváhagyásra. A Honvédelmi Minisztérium Multilaterális Együttműködési Terve (MET) tartalmazza a HM felső vezetése, valamint a HM szervek mindazon többoldalú együttműködési feladatait utazás/fogadás viszonylatban, amelyek végrehajtása szükséges ahhoz, hogy a multilaterális szervezetekkel (NATO/EU/ENSZ/EBESZ) folytatott kapcsolatok szabályozottan, tervszerűen és átláthatóan történjenek. A terv részletezi a benne szereplő rendezvény témáját, tervezett helyét, idejét, a résztvevők létszámát, és a végrehajtására tervezett költséget. A multilaterális együttműködési tervet a Nemzetközi Együttműködési Főosztállyal szoros együttműködésben, a miniszteri irányelvek, valamint a minisztériumi vezetők és a HM szervek és szervezetek javaslatai alapján a Védelempolitikai Főosztály állítja össze. A tervet a védelempolitikai szakállamtitkár és a Honvéd Vezérkar főnök előzetes egyetértésével terjeszti elő jóváhagyásra a miniszterhez. A Honvédelmi Minisztérium éves és középtávú tudományos munkatervében szerepelnek az öt évre szóló, valamint az évenként esedékes tudományos kutatási feladatok, a feladat ellátására kijelölt tudományos kutatóhelyek, a kutatás, vagy az egyes kutatási témák irányításáért felelős személyek, illetve az egyedileg meghatározható tudományos kutatási témák és azok kutatói. A tervben rögzíteni kell a tudományos kutatási eredmények megvitatására szolgáló tanácskozások, konferenciák és egyéb rendezvények időpontját, témáját és az azon résztvevők körét. A tervezési okmányokban szereplő feladatok elhagyását, a határidők módosítását jóváhagyásra jogosult vezető engedélyezheti. A feladat elhagyásáról, a határidő módosításáról az azt kezdeményező szerv értesíti a Tervezési és Koordinációs Főosztályt. 2.2. Ellenőrzés 2.2.1. Az ellenőrzés rendszere Az ellenőrzés az irányítás és a vezetés szerves része, amely a célkitűzések, a feladatok és az elért eredmények, valamint az irányított és vezetett honvédelmi szervek működésére előírt szabályok és a gyakorlati megvalósítás helyzetének felmérésére, összehasonlítására szolgál. A honvédelmi tárca ellenőrzési rendszere jogszabály alapján a miniszter hatáskörébe tartozó ágazati, funkcionális hatósági ellenőrzésekre, az általa 2006/94. szám elrendelt fejezetszintű ellenőrzésekre, a szolgálati elöljáró szolgálati, a szakmai elöljáró szakterületi szolgálati kötelmeiből adódó, az alárendeltek, illetve a szakmai irányítási körbe tartozók irányában végzett elöljárói felügyeleti ellenőrzésekre, továbbá a vezetők, parancsnokok által a vezetésük alatt álló szervnél, szervezetnél lefolytatott honvédelmi szervek belső ellenőrzéseire és a FEUVE-re épül. Az ellenőrzési rendszer kiegészülhet a kormányzati, civil kontroll követelményei által támasztott, az állampolgári jogok országgyűlési biztosának és általános helyettesének, valamint a külön biztosok igénye alapján megszervezésre kerülő ellenőrzésekkel. Az állami vezetők és a HM szervek vezetői az ellenőrzéseket hivatali (szolgálati) kötelezettségükből adódóan folyamatosan, az irányított tevékenység egészére kiterjedően tervezik, szervezik és végzik. A „Honvédelmi Minisztérium igazgatása” költségvetési alcím vonatkozásában a független államháztartási belső ellenőrzést a HM Központi Ellenőrzési és Hatósági Hivatal hajtja végre, az éves államháztartási belső ellenőrzési terv alapján. A miniszter hatáskörében elrendelt komplex ellenőrzések, témavizsgálatok és célellenőrzések megszervezését, előkészítését és a végrehajtás koordinálását a HM Központi Ellenőrzési és Hatósági Hivatal végzi az ellenőrzés végrehajtására kijelölt szakmai szervezetek vezetőinek közreműködésével. Az ellenőrzést követően összeállítja az ellenőrzés tapasztalatait összegző okmányt (jegyzőkönyvet) és azt a jogi szakállamtitkár és a kabinetfőnök útján – a katonai szervezetek vonatkozásában a Honvéd Vezérkar főnökének záradékával ellátva, annak előzetes egyetértésével – terjeszti elő a miniszterhez jóváhagyásra. A jóváhagyást követően a jegyzőkönyv megküldésre kerül az ellenőrzött szervezet vezetőjének. Az ellenőrzés végrehajtására kijelölt HM szervek és szervezetek az ellenőrzések megszervezése során kölcsönösen kötelesek egymás részére a szakképzett személyeket, és az ellenőrzés tárgyához kapcsolódó adatokat biztosítani. A szolgálati elöljárók és a szakmai felettesek a végrehajtásra tervezett vezetői és szakellenőrzések előkészítését és azok végrehajtásának koordinációját saját hatáskörben végzik. Az ellenőrzésekről készített jegyzőkönyvek egy példányát a HM Központi Ellenőrzési és Hatósági Hivatal részére meg kell küldeni. A honvédelmi tárca ellenőrzési rendjére, az ellenőrzés rendszerére, az ellenőrzések gyakoriságára, azok tervezésére, előkészítésére és végrehajtására, az ellenőrzések tapasztalatainak összegzésére; a külföldi szolgálatot teljesítő katonai szervezetek ellenőrzésének rendjére; valamint az államháztartási belső ellenőrzések végrehajtására vonatkozó részletes szabályokat külön HM utasítások állapítják meg. 2.2.2. A Honvédelmi Minisztérium tevékenységének belső ellenőrzése Az államtitkár, a szakállamtitkárok, a kabinetfőnök folyamatosan ellenőrzik a nekik alárendelt honvédelmi szervek munkatervben rögzített feladatainak 2006/94. szám teljesítését, ennek érdekében az érintett szervek vezetőit rendszeresen beszámoltatják. A Honvéd Vezérkar főnök és helyettesei a nekik alárendelt katonai szervezetek közvetlen ellenőrzésére jogosultak. Évente legalább egy alkalommal beszámoltatják a nekik alárendelt HM szervek vezetőit feladataik teljesítéséről. A kiemelt feladatok teljesítését közvetlenül is figyelemmel kísérik. A Honvéd Vezérkar főnök első helyettese folyamatosan ellenőrzi a neki alárendelt honvédelmi szervek munkatervben rögzített feladatainak teljesítését, ennek érdekében az érintett szervek vezetőit rendszeresen beszámoltatja. A HM szerv vezetője köteles ellenőrizni az általa megállapított rendelkezések betartását, illetve azt, hogy a szervezet munkarendje a vezető személyes felelősségének érvényesülését lehetővé teszi-e. Közvetlenül ellenőrzi az osztályvezetők munkáját, akik folyamatosan ellenőrzik az alárendeltjeik tevékenységét, az ügyviteli és ügykezelési szabályok, a munkarendre vonatkozó előírások betartását, illetve a vezetésük alatt álló szervezeti elem számára megállapított feladatok teljesítését. A miniszter hatáskörében végrehajtandó függetlenített belső (valamint a terven felüli, egyedi esetekben elrendelt) ellenőrzések megszervezését a HM Központi Ellenőrzési és Hatósági Hivatal végzi, valamint részt vesz ezen ellenőrzések végrehajtásában. A jóváhagyott ellenőrzési programban meghatározott követelmények alapján az ellenőrzésbe bevont szervek vezetői kötelesek az ellenőrzések végrehajtásához szükséges szakembereket – a hivatal kérésének megfelelően – biztosítani. A miniszter évente egy alkalommal, a miniszter éves vezetői értekezletén áttekinti és értékeli a Honvédelmi Minisztérium tevékenységét. A minisztériumi értekezlet megszervezéséért és a miniszteri értékelő beszámoló összeállításáért a kabinetfőnök felel. 2.3. A törvényességi felügyelet A jogszabályok, az állami irányítás egyéb jogi eszközei, valamint a minisztériumi vezetők rendelkezéseinek érvényesülését, továbbá a jogalkalmazói tevékenység ellenőrzését – ide értve a parancsnoki fegyelmi jogkör gyakorlását is – törvényességi felügyelet keretében kell elvégezni. A törvényességi felügyeletre vonatkozó vizsgálatokat a miniszter rendeli el, végrehajtásuk megszervezéséért és irányításáért a jogi főosztályvezető felelős. A törvényességi felügyeletre vonatkozó részletes szabályokat külön rendelkezés állapítja meg. 3. A DÖNTÉS-ELŐKÉSZÍTÉS FOLYAMATA A HM szervek vezetői a HM szerv számára megállapított – állami vezetői döntést igénylő – feladatok végrehajtásának megkezdését írásbeli előterjesztéssel javasolják a döntésre jogosult felettesnek (elöljárónak). Az előterjesztésben részletesen meg kell határozni az elérendő célt, a feladat végrehajtásában közreműködő szerveket, a kidolgozandó javaslatok tartalmát, a javaslatok 2006/94. szám egyeztetésének módját, időpontját, az egyeztetésbe bevont szerveket, az előterjesztés elkészítésének várható időpontját, az előterjesztés határidejét. A döntésre jogosult felettes (elöljáró) a feladat megkezdésére vonatkozó döntését – ide értve az írásbeli előterjesztés változtatás nélküli jóváhagyását is – az előterjesztésre jegyzi fel a dátum feltüntetésével. Az előterjesztést kezdeményező vezető a közreműködő HM szervek vezetőit írásban kéri fel a közreműködésre. A felkért HM szerv vezetője a közreműködőt írásban jelöli ki és részletes utasításokkal látja el, meghatározza számára a közreműködői feladatok ellátásával összefüggő jelentéstételi kötelezettséget. A vezetői döntést követően a HM szerv illetékes osztályvezetője irányítja a döntési javaslat kidolgozását. A kidolgozás irányítása során közvetlenül meghatározza a kidolgozásért felelős személy feladatait, meghatározza a referálás időpontját és tárgyát. A kidolgozás során folyamatosan ellenőrzi a kidolgozásért felelős személy tevékenységét, különös tekintettel a kidolgozásban közreműködők tevékenységére. A döntési javaslat tervezeteinek elkészültét követően a tervezet első egyeztetését (szakmai egyeztetés) a HM szerv vezetője a tervezetre rájegyzett utasításával rendeli el. A tervezetet a HM szerv vezetője által aláírt és nyilvántartott kísérőlevéllel kell a véleményezésben résztvevő szervek vezetőinek megküldeni, megjelölve abban a vélemény beérkezésének határidejét. A véleményeket – beérkezésüket követően – a felelős személy az osztályvezető utasításai szerint dolgozza fel. Ha valamely javaslatot a felelős személy nem tart elfogadhatónak, illetve az egyes javaslatok között ellentmondások vannak, az osztályvezető egyeztető tárgyalást hív össze. Az egyeztető tárgyaláson a javaslatok érvényesítésének módját az esetleges elutasításuk indokait a közreműködő, illetve az együttműködésben, véleményezésben érintett szervek teljes felhatalmazással rendelkező képviselőivel meg kell vitatni. Törekedni kell arra, hogy az indokolt szakmai igényeket még abban az esetben is érvényesítsék a tervezet előkészítése során, ha szövegszerűen, vagy tartalmi kifogások miatt a javaslatok eredeti formájukban nem fogadhatók el. Az érvényesítés módjára vonatkozó javaslatok kidolgozásáért az illetékes osztályvezető a felelős. Az egyeztető tárgyaláson feljegyzést kell készíteni, amely tartalmazza az elhangzott javaslatokat, a javaslatot tevő szerv megnevezését, az egyeztetés eredményét. A feljegyzést az előterjesztés előkészítő irataihoz kell csatolni. Amennyiben a tervezet kidolgozása során közbenső döntés meghozatala szükséges, az illetékes osztályvezető a döntési javaslatot írásban teszi meg. A HM szerv vezetője döntését az írásbeli javaslatra jegyzi rá. Ha az illetékes osztályvezető, vagy a kidolgozásért felelős személy szóbeli utasítást kap a tervezet tartalmára vonatkozóan, azt feljegyzésben rögzíti, és az iratokhoz csatolja. Az egyeztetést követően, az elfogadott szöveget az illetékes osztályvezető írásban terjeszti elő. Az előterjesztésben ismertetni kell az előkészítés körülményeit, az abban közreműködő szervek javaslatait, a véleményezési 2006/94. szám eljárásban tett javaslatok érvényesítésének módját, az esetleges további előkészítésre vonatkozó javaslatokat. A HM szerv vezetője az osztályvezető javaslatával kapcsolatos döntését az írásbeli előterjesztésre jegyzi rá. Ha az előterjesztés tartalma szerint a tervezetet az ő javaslataként kell felterjesztenie a felettes vezetőnek, intézkedik az erre vonatkozó előterjesztés-tervezet esetleges kijavítására, vagy azt változatlan formában terjeszti tovább a döntésre jogosult vezetőnek. A tervezetek előkészítésének iratait együttesen kell kezelni. Az iratkezelés során külön kell nyilvántartani a tervezetek egyes fogalmazványait, az előterjesztéseket, az egyeztetésekről készült feljegyzéseket, a tervezetekhez beérkezett javaslatokat és véleményeket, a tervezet aláírásra, vagy további felterjesztésre készített példányát, a jóváhagyott (aláírt) tervezetet. A minisztérium havi feladattervében tervezett feladatok végrehajtását havonta az arra kijelölt minisztériumi vezetők, valamint a HM szervek és szervezetek vezetői a Honvédelmi Minisztérium havi feladattervező és koordinációs értekezletén tekintik át. Az értekezlet a kabinetfőnök vezetésével havonta, rendszerint a hónap utolsó csütörtökén ülésezik. Az értekezleten valamennyi – a vonatkozó miniszteri utasításban kijelölt – vezető köteles részt venni. Az értekezlet egy adott időszak feladatai végrehajtásának értékelése, a következő időszakban megoldandó feladatok meghatározása, a tartalmi elvárások pontosítása, az együttműködés megszervezése, valamint a minisztériumi vezetőket érintő kiemelten fontos kérdések megbeszélése érdekében kerül levezetésre. A feladattervező és koordinációs értekezlet üléséről hangfelvétel, külön vezetői döntés esetén jegyzőkönyv készül. A hangfelvétel alapján a Tervezési és Koordinációs Főosztály az értekezleten hozott döntésekről feljegyzést készít, amelynek egy példányát tájékoztatásul megküldi (felterjeszti) az értekezlet résztvevői részére. 4. A TÁRCA VÉDELMI TERVEZŐ RENDSZERE A TVTR célja tervezési módszert nyújtani a fejezeti – benne kiemelten a katonai védelmi – feladatok és a végrehajtásukhoz szükséges, az ország védelempolitikai prioritásaihoz, szövetségi kötelezettségeihez és a nemzetgazdaság teherviselő képességéhez igazodó katonai képességek kialakításának, fenntartásának, alkalmazásának, fejlesztésének az állami és a szövetségi tervezési folyamatokhoz illeszkedő tervezéséhez. A TVTR az egymással szoros és többirányú kapcsolatot tartó Stratégiai Tervező-, Képesség- és Feladattervező-, Erőforrás- és Költségtervező-, valamint Költségvetés Tervező alrendszerekből épül fel. A TVTR meghatározó dokumentuma az évenként gördített, a Magyar Honvédség működésfenntartására, alkalmazására és fejlesztésére vonatkozó 10 éves terv, amely alapul szolgál valamennyi fejezeti feladat, a végrehajtásukhoz szükséges erőforrások és az ezek megszerzését biztosító költségvetési előirányzatok feladatorientált tervezéséhez. 2006/94. szám A TVTR alkalmazásának, fejlesztésének szakirányítását – a miniszter által delegált jogkörben – a kabinetfőnök a védelmi tervezési főosztályvezető közreműködésével látja el. A rendszerfejlesztés eredményeinek alkalmazását külön normatív rendelkezések szabályozzák. 5. ELŐTERJESZTÉSEK, JOGSZABÁLYOK, AZ ÁLLAMI IRÁNYÍTÁS EGYÉB JOGI ESZKÖZEI, BELSŐ RENDELKEZÉSEK ELŐKÉSZÍTÉSE, KIADMÁNYOZÁSI JOGKÖR GYAKORLÁSA 5.1. A kormány-előterjesztések, jelentések, beszámolók benyújtása A Kormány üléseinek napirendjére azokat az előterjesztéseket lehet javasolni, amelyeknek benyújtásához a Miniszterelnöki Hivatal hozzájárult. A szakállamtitkárok hatáskörébe tartozó feladatokhoz kapcsolódó kormány-előterjesztések szakmai előkészítését a kijelölt HM szerv vezetője koordinálja. A Honvéd Vezérkar főnök hatáskörébe tartozó feladatokhoz kapcsolódó kormány-előterjesztések szakmai előkészítését a Honvéd Vezérkar illetékes főosztályvezetője koordinálja. A tervezeteket – a Jogi Főosztály által végzett – jogi felülvizsgálatot követően a Honvéd Vezérkar főnökének egyetértésével, a jogi szakállamtitkár, illetve a kabinetfőnök véleményével kell jóváhagyásra előterjeszteni. A kormány-előterjesztések, beszámolók, jelentések Miniszterelnöki Hivatal részére történő benyújtásáról a Jogi Főosztály gondoskodik. Az előterjesztések elkészítésének és benyújtásának részletes szabályait külön rendelkezések határozzák meg. 5.2. A jogszabályok, illetve az állami irányítás egyéb jogi eszközei előkészítésének szabályai Az Országgyűlés, az Országgyűlés bizottságai, valamint a Kormány elé kerülő előterjesztések, beszámolók, jelentések (a továbbiakban: felsőbb szintű előterjesztések), törvény-, rendelet-, határozat-tervezetek, előkészítésének megfelelő időben történő kezdeményezése a szakmailag illetékes HM szerv feladata. A jogszabály-tervezet előkészítésére irányuló javaslatot a Jogi Főosztálynak kell megtenni. A Jogi Főosztály a javaslatot megvizsgálja abból a szempontból, hogy az illetékes HM szerv szakmai igénye jogszabály-előkészítés útján elégíthető-e ki. Amennyiben a javaslatot megalapozottnak találja, kezdeményezi a jogszabályelőkészítés feladattervbe történő felvételét, illetve a végrehajtás megkezdését. A jogszabály-tervezet szakmai kidolgozásáért és tartalmáért az illetékes HM szerv vezetője felelős. A kidolgozott tervezetet a HM szerv vezetőjének írásban kell eljuttatni a HM jogi főosztályvezető részére. 2006/94. szám A jogszabály-tervezet véglegesítéséhez a Jogi Főosztály kezdeményezésére a tervezet szakmai tartalma szerint illetékes HM szervek közreműködőket delegálnak. A közreműködők felelősek a küldő HM szerv szakmai igényeinek érvényesítéséért. A tervezetet a Jogi Főosztály kidolgozásra kijelölt személye szövegezi. A szövegezés során felmerülő, a szakmai tartalomra vonatkozó igényeit meghatározza a közreműködők számára. Amennyiben ezek az igények vezetői döntést igényelnek, a közreműködőkkel folytatott konzultáció után javaslatot tesz a jogi főosztályvezetőnek arra, hogy a szükséges döntések meghozatala érdekében írásban keresse meg az illetékes HM szervek vezetőit. Az illetékes HM szervek vezetői álláspontjukról írásban értesítik a jogi főosztályvezetőt. A szövegtervezet elkészülte után a szakmailag illetékes HM szerv vezetője dönt annak elsődleges (szakmai, belső) egyeztetéséről. Az egyeztetés keretében az elkészült tervezetet meg kell küldeni minden olyan HM szervnek és szervezetnek, amelynek feladatkörét a tervezet tartalma érinti. Nagyobb jelentőségű, a Magyar Honvédség tevékenységét alapvetően érintő jogszabálytervezet, belső rendelkezések esetén annak tervezetét kötelezően meg kell küldeni az Országgyűlés Honvédelmi és Rendészeti Bizottsága elnökének és a köztársasági elnöknek. A tervezetet a kidolgozásért felelős HM szerv vezetőjének döntésétől függően véleményezésre meg kell küldeni a végrehajtó szervek, szervezetek – a miniszter alárendeltségébe tartozó szervezetek, az MH középszintű vezető szervei, a Magyar Honvédség katonai szervezetei – vezetőinek, parancsnokainak is. A beérkezett vélemények érvényesítése a döntés-előkészítés általános szabályai szerint történik. Az Országgyűlés és a Kormány elé kerülő tervezet végleges változatának elkészítése után azt az illetékes szakállamtitkár útján a kabinetfőnöknek kell felterjeszteni. A jogi szakállamtitkár és a kabinetfőnök útján kell jóváhagyásra felterjeszteni a jogszabályok, kormány-előterjesztések tervezeteit. A felterjesztésben tájékoztatni kell a kabinetfőnököt a jogalkotási igény megalapozottságáról, a jogszabály-tervezet, által elérni kívánt cél tartalmáról, az alkalmazott jogi megoldásokról, a jogszabály-tervezet kidolgozásában érintett szakmai szervek álláspontjának érvényesítéséről, a tervezet szakmai egyeztetése során felmerülő javaslatokról, azok elfogadásáról, vagy esetleges elutasításáról. Végezetül javaslatot kell tenni a tervezet külső (közigazgatási) egyeztetésére. Különlegesen indokolt esetben a jogi szakállamtitkár engedélyével a tárcán belüli és külső egyeztetés párhuzamosan is végezhető, amennyiben a belső egyeztetés várhatóan nem jár a tervezet alapvető változtatásával. A Magyar Honvédség katonai szervezeteit, vagy a Honvédelmi Minisztérium tevékenységét alapvetően érintő jogszabály tervezetét a jogi szakállamtitkár a külső egyeztetést megelőzően – eltérő miniszteri döntés hiányában – a HM Kollégiuma elé terjeszti. A jogi szakállamtitkár a közigazgatási egyeztetésre vonatkozó döntését az előterjesztésre rájegyezve közli a Jogi Főosztállyal. A külső egyeztetés során a jogalkotásra vonatkozó törvény szabályai és a Kormány ügyrendje szerint kell 2006/94. szám eljárni. Ha a közigazgatási egyeztetés eredményeként a tervezetben jelentős változtatásokat kell végrehajtani, a jogi szakállamtitkár dönt arról, hogy azt közvetlenül felterjeszti-e a miniszternek, vagy azt megelőzően ismét a HM Kollégiuma elé terjeszti. Az előkészítés befejezését követően a miniszteri rendelet jóváhagyására, illetve a kormányrendelet tervezetének, vagy a törvénytervezet további előterjesztésére a jogi szakállamtitkár a kabinetfőnök útján a jogalkotásról szóló törvény szabályai szerint tesz előterjesztést a miniszternek. A központi közigazgatás más szerveitől véleményezésre érkezett tervezeteket, előterjesztés- és jogszabálytervezeteket a Jogi Főosztály megküldi azon HM szervek vezetőinek, amelyeknek feladat- és hatáskörét a tervezet rendelkezései érintik. A HM szervek vezetői által aláírt véleményt a Jogi Főosztály tárcavéleményben foglalja össze. A tárcavéleményt a kabinetfőnök egyidejű tájékoztatásával a szakmailag illetékes szakállamtitkár küldi meg az előkészítő közigazgatási szervnek. A Kormány ülésének napirendjére felvett és a minisztériumnak megküldött előterjesztések, jogszabálytervezetek tárgyalásra való előkészítését a Jogi Főosztály végzi. A tárgyalásra való előkészítés keretében a tervezeteket megküldi az illetékes HM szerv vezetőjének. Több illetékes HM szerv esetén az előkészítő iratot a tervezet szabályozási tárgya szerint első helyen érintett HM szerv vezetője készíti elő. Az előkészítéshez a Jogi Főosztály rendelkezésére bocsátja a tervezet tárcaközi egyeztetése során készült, az egyes HM szervek álláspontját tükröző valamennyi véleményt. A Magyar Honvédség tevékenységének egészét érintő előterjesztések és jogszabálytervezetek kormányülésen való tárgyalása előtt a szakállamtitkárok, a kabinetfőnök, valamint a Honvéd Vezérkar főnök a miniszterrel szóbeli konzultációt folytat, melyen jogi főosztályvezető is részt vesz, illetve az értekezletre (ülés) felkészítő feljegyzést készít. Az értekezleten a miniszter, vagy a kabinetfőnök döntése alapján további szakértők is részt vesznek. A Magyar Honvédség egészét, vagy jelentős részét alapvetően érintő előterjesztések, jogszabályok, az állami irányítás egyéb jogi eszközei, belső rendelkezések véglegesnek tekinthető tervezetét a kiadmányozó aláírása előtt az illetékes szerv vezetője, illetve a HM jogi főosztályvezető felkészítő feljegyzéssel bemutatja valamennyi szakirányítási jogkörrel rendelkező minisztériumi vezetőnek. 5.3. A kormány-előterjesztések véleményezése A Kormány ülésének napirendjére felvett, és az ülés előtt megküldött előterjesztésekre vonatkozó vélemények bekérését a Jogi Főosztály végzi. Amennyiben a vélemények különbözősége miatt valamely közigazgatási szerv a szabályozási tárgykörben egyeztető értekezletet tart, azon a minisztériumot az érdemi észrevételt tett szakmai szerv, vagy szervezeti egység vezetője, vagy az általa kijelölt személy és a Jogi Főosztály feladatban érintett vezetője (munkatársa) együttesen képviseli. A Jogi Főosztály az egyes előterjesztéseket véleményezésre azokhoz a HM szervekhez, és szervezetekhez, illetve a Magyar Honvédség azon katonai szervezeteihez juttatja el, amelyek az adott témában érdekeltek. Az érintett szerv 2006/94. szám (szervezet) vezetőjének az előterjesztéssel kapcsolatban a jogi főosztályvezető útján írásbeli véleményt kell adni a miniszter részére. A középszintű katonai vezető szervek parancsnokai a katonai szakterületet érintő ügyekben – az ügymenet gyorsítása érdekében – írásbeli véleményeiket, javaslataikat közvetlenül a Jogi Főosztálynak küldik meg, egyidejűleg azt felterjesztik a Honvéd Vezérkar főnök részére is. 5.4. A külső államigazgatási szervek által előkészített normatív rendelkezések tervezeteinek véleményezése A külső államigazgatási szervektől véleményezésre érkezett tervezeteket – vezetői (főnöki) véleményezés céljából – a Jogi Főosztály a tárgyban érdekelt HM szervekhez irányítja. A beérkezett véleményeket a főosztály összefoglalja. A tárcavéleményt a kabinetfőnök egyidejű tájékoztatásával a szakmailag illetékes szakállamtitkár, főosztályvezetői véleményezésre küldött anyag esetében pedig a szakmailag illetékes főosztályvezető írja alá. A tárcavéleményt megalapozó szakmai anyagok aláírására a tárgy szerint illetékes szerv vezetője jogosult. 5.5. A kiadmányozási (aláírási) jog gyakorlása A kiadmányozási jog az adott ügyben érdemi döntésre, állásfoglalásra ad felhatalmazást. E jog megilleti: • a minisztériumi vezetőket; • a HM szervek vezetőinek szervezetszerű helyetteseit; • a HM szervek vezetői által meghatározott körben az alárendeltségükbe tartozó vezetőket és azok helyetteseit; • az adott ügykörben az egyes konkrét feladatok elvégzésére alakított munkacsoportok (bizottságok) vezetőit. A kiadmányozási jogkör gyakorlása során a miniszter kiadmányozza: a köztársasági elnöknek, az Országgyűlés elnökének, a miniszterelnöknek, a Kormány tagjainak, az Alkotmánybíróság elnökének, az Alkotmánybíróság tagjainak, a Legfelsőbb Bíróság elnökének, a legfőbb ügyésznek szóló iratokat; a kormány-előterjesztéseket; mindazokat az iratokat, amelyeknek kiadmányozási jogát magának tartotta fenn. A Honvéd Vezérkar főnök kiadmányozza a Magyar Honvédség katonai szakmai vezetése érdekében saját illetékességi körében kiadott parancsokat, intézkedéseket, szakutasításokat. A kiadmányozásra előkészített ügyiratot – ha az erre illetékes minisztériumi vezető másként nem rendelkezett – szolgálati úton kell felterjeszteni a kiadmányozásra jogosulthoz. A miniszter részére készített előterjesztéseket (jelentéseket, tájékoztatókat, feljegyzéseket) a szakállamtitkárok, a Honvéd Vezérkar főnök, és a HM szervek vezetői a kabinetfőnök útján terjesztik fel. Belső koordinációs ügyekben a jogi főosztályvezető – a jogi szakállamtitkár felhatalmazása alapján – önállóan kiadmányoz. 2006/94. szám 5.6. A belső rendelkezések előkészítése A minisztériumi vezetők és a HM szervek vezetői feladatkörük ellátása során saját szervezetükre, a Honvédelmi Minisztérium szervezetére, és/vagy a Magyar Honvédség szervezetére vonatkozó belső rendelkezéseket adnak ki. A miniszter, a Honvéd Vezérkar főnök, továbbá a HM szervezetek vezetői a munkáltatói jogkör gyakorlása során döntéseiket határozat formájában hozzák meg. A HM szerv katonaállományú vezetője a vezetése alatt álló, vagy szolgálati alárendeltségébe tartozó szervezet katonai feladatai megoldására vonatkozó döntését parancsban adja ki. Szakutasításban kell meghatározni a Magyar Honvédség szakmai feladatai ellátásának alapvető szabályait, valamint a haditechnikai eszközök és anyagok üzemeltetésével, javításával kapcsolatos szakmai-technikai szabályokat. Egy-egy szakterület alapvető szabályait meghatározó szakutasítás kiadására a szakterület szakirányítását végző szakállamtitkár, vagy a kabinetfőnök, illetve a Honvéd Vezérkar főnök jogosult. Intézkedésben állapíthatók meg egyes rendszeresen ismétlődő tevékenységek végrehajtásának szakmai, technikai vagy eljárási szabályai. Intézkedés kiadására hatáskörének megfelelően a szolgálati elöljáró, a hivatali felettes, valamin a szakmai elöljáró, illetőleg a szakmai felettes jogosult. Az intézkedés kiadására jogosult akadályoztatása esetén – ha a jogosult eltérően nem rendelkezik – helyettese adhat ki intézkedést. A Honvéd Vezérkar főnök az alárendelt katonai szervezetek katonai szakmai feladatai ellátására vonatkozó rendelkezését parancsban adja ki. Belső rendelkezés kiadását HM szerv vezetője rendeli el, egyben rendelkezik a tervezet kidolgozásában közreműködő HM szervek felkéréséről, illetve a rendelkezés tervezetének véleményezéséről. Közreműködőként fel kell kérni mindazon HM szervek vezetőit, akiknek hatáskörét a kidolgozásra kerülő tervezet oly módon érinti, hogy a tervezetben megjelenik a közreműködő HM szerv által meghatározott szakmai igények tartalma, illetve a tervezet rendelkezései érvényesüléséhez más HM szervek vezetői további rendelkezése szükséges. A közreműködés módjáról az érintett HM szervek vezetői együttesen döntenek. Ez lehet együttes előkészítés, amikor a kidolgozásért felelős személyek az elöljárójuk, illetve felettesük utasításainak megfelelő álláspontjukat együttes szöveg-előkészítés során érvényesítik, a rendelkezés tervezete szakmai részleteinek önálló kidolgozása, amikor a közreműködő szerv a tervezetnek a hatáskörébe tartozó rendelkezéseit önállóan dolgozza ki, s azt a főkidolgozó szervnek javaslatként küldi meg. Egyszerűbb esetekben a közreműködők szakmai álláspontját a főkidolgozó által szervezett tárgyaláson fogalmazzák meg, s annak szövegszerű érvényesítéséről a főkidolgozó gondoskodik. Az elkészült szövegtervezetet az ügyben érintett HM szervekkel egyeztetni kell. Az egyeztetésbe a közreműködő szerveken kívül véleményezőként be kell vonni mindazokat a HM szerveket, amelyek feladatkörének gyakorlását a készülő rendelkezés-tervezet közvetlenül, vagy 2006/94. szám közvetve befolyásolja. A normatív tartalmú belső rendelkezés tervezetét minden esetben meg kell küldeni a HM Jogi Főosztálynak, illetve a HM Tervezési és Koordinációs Főosztálynak. Ha a HM szervek vezetőinek véleményét a főkidolgozó nem tartja elfogadhatónak, illetve a tervezet előkészítése során közreműködő, vagy véleményező HM szervek vezetői egymással ellentétes álláspontot foglalnak el, a végleges szövegről való döntést megelőzően a főkidolgozó HM szerv vezetője egyeztetést tart. Az egyeztetés során az ellentétes álláspontokról folytatott vita keretében kell dönteni a tervezet végleges szövegéről. A tervezet végleges szövegének kialakítása után a főkidolgozó áttekinti a rendelkezés végrehajtásának feltételeit, figyelemmel a szabályzók előkészítésével és közzétételével összefüggő egyes kérdésekről szóló HM utasításban meghatározottakra. Amennyiben ez a közreműködő szervek vezetőinek intézkedését igényli egyeztetést folytat a további intézkedések előkészítésének érdekében. Ha a végrehajtáshoz a közreműködő HM szervek vezetőinek intézkedése elkerülhetetlenül szükséges, a tervezetet a miniszter, vagy a kabinetfőnök eltérő rendelkezése hiányában nem lehet jóváhagyni a további intézkedések tervezeteinek előkészítése nélkül. A szövegtervezet előkészítésének befejezésével – ha a tervezetet magasabb szintű HM vezető jogosult jóváhagyni – a főkidolgozó HM szerv vezetője előterjesztést tesz a jóváhagyás érdekében. Ha a tervezet jóváhagyása a HM szerv vezetőjének hatáskörébe tartozik, a jóváhagyást követően intézkedik a rendelkezés közzétételére. A miniszter normatív utasításait, jogi iránymutatás keretében kiadott kötelező érvényű irányelveit, a személyi állomány egészét érintő, a Magyar Honvédség szakirányítása és vezetése körében kiadott intézkedéseket – kivéve az állam- és szolgálati titkot tartalmazó rendelkezéseket – a Honvédelmi Közlönyben közzé kell tenni. A minisztérium ügykörébe tartozó egyedi ügyek intézésére vonatkozó eljárási szabályokat külön rendelkezések tartalmazzák. A Magyar Honvédség katonai szervezeteinek állománytábláit, illetve azok módosításait a készítő HM szerv a jóváhagyást megelőzően szakmai véleményezés céljából megküldi a létszámgazdálkodással kapcsolatos feladatokat végző HM Tervezési és Koordinációs Főosztály részére. 6. GAZDASÁGI TÁRSASÁGOK ALAPÍTÁSA, TULAJDONOSI JOGOK GYAKORLÁSA A miniszter Személyesen gyakorolja a honvédelmi tárcához tartozó részvénytársaságok, közhasznú társaságok (a továbbiakban: gazdasági társaságok) alapításával, illetve megszüntetésével kapcsolatos jogokat. Kiadja a gazdasági társaságok alapító, megszüntető határozatait, az alapító határozatban megállapítja (meghatározza) azok rendeltetését, alapfeladatait. 2006/94. szám A kabinetfőnök útján gyakorolja az állami tulajdonban lévő, a Honvédelmi Minisztérium és a Kincstári Vagyoni Igazgatóság között megkötött vagyonkezelési szerződés alapján a honvédelmi tárca vagyonkezelésébe tartozó társasági részesedésekhez kapcsolódó tulajdonosi jogokat. Megbízza (felmenti) az általa és más tulajdonosokkal közösen alapított gazdasági társaságok vezető tisztségviselőit, felügyelő bizottságainak tagjait, könyvvizsgálóit, megállapítja a díjazásukat. 7. A HONVÉDELMI TÁRCA ÁLTALÁNOS ÉS JOGI KÉPVISELETE A tárca képviseletét alapvetően a minisztérium állami vezetői látják el. A minisztérium álláspontját a szakmailag illetékes szakállamtitkárok a kabinetfőnök egyetértésével egyidejűleg – katonai szakmai kérdésekben a Honvéd Vezérkar főnök – felhatalmazása alapján a HM szervek vezetői a szakterületüknek megfelelő kérdésekben az érdekelt szakmai szervekkel egyeztetve képviselik. Az általános képviselet keretei között szerződést (megállapodást) a honvédelmi tárca (Magyar Honvédség) nevében a miniszter, az államtitkár, a szakállamtitkárok, a kabinetfőnök, a Honvéd Vezérkar főnök, és a Honvéd Vezérkar főnök helyettes írhatnak alá. A kincstári pénzügyi tevékenységgel, biztosítási ügyekkel, a rendvédelmi szervekkel való elszámolásokkal összefüggő, valamint – a HM Lakásépítés- és vásárlás munkáltatói támogatása elnevezésű számla kivételével – pénzintézetekkel megkötendő szerződések aláírására a HM Központi Pénzügyi és Számviteli Hivatal főigazgatója jogosult. Aláírás előtt a szerződések (megállapodások) tervezetét a jogi főosztályvezető és a jogi szakállamtitkár útján kell a kabinetfőnök részére jóváhagyásra felterjeszteni. A Magyar Honvédség katonai szervezeteit érintő szerződés megkötéséhez minden esetben ki kell kérni a Honvéd Vezérkar főnökének véleményét. A honvédelmi tárca jogi képviseletét – a külön jogszabályban foglalt kivételekkel – a jogi szakállamtitkár szakirányítása alatt – a HM Jogi Főosztály látja el. A Magyar Honvédség katonai szervezeteivel kapcsolatos jogi eljárásoknál a szükséges katonai szakmai hátteret a Honvéd Vezérkar főnök biztosítja. 8. A KÜLSŐ ÉS BELSŐ EGYÜTTMŰKÖDÉS, VALAMINT KAPCSOLATTARTÁS RENDJE 8.1. A külső és belső együttműködés rendje A HM szervek a hatáskörükbe tartozó feladatokat egymással, a miniszter alárendeltségébe tartozó szervezetekkel, a Magyar Honvédség középszintű vezető szerveivel, továbbá más minisztériumokkal és országos hatáskörű szervekkel, valamint Magyar Köztársaság külföldi katonai diplomáciai szervezeteivel együttműködve hajtják végre. A HM szervek közötti együttműködés minden olyan esetben kötelező, amikor az adott ügy érdemi elintézése több szerv együttes tevékenységét teszi szükségessé. Több szerv együttes munkáját a kidolgozás koordinálásáért felelős 2006/94. szám HM szerv vezetője, fontosabb esetekben a szakállamtitkárok, a Honvéd Vezérkar főnök, vagy a Honvéd Vezérkar főnök első helyettese koordinálja. Az együttműködést annak a szervnek a vezetője kezdeményezi, szervezi és irányítja, amelyik hatáskörénél fogva az adott ügyben döntésre, vagy döntés céljából történő előterjesztésre jogosult, illetve erre kötelezett. A határidők betartásáról az érintett szervek és szervezetek vezetői gondoskodnak. Az esetleges késedelemről az érintett HM szerv vezetője a véleményt (javaslatot) kérő szerv vezetőjét köteles tájékoztatni. A HM szervezetekkel, valamint a Magyar Honvédség katonai szervezeteivel való együttműködés kiterjed: • az illetékes szervezetekkel (szervekkel) külön utasítás szerint folytatott információcserére; • az illetékes szervezeteknek (szerveknek) a minisztériumi döntéselőkészítésbe való bevonására; • a miniszteri döntésekből a fenti szervezetekre háruló feladatok végrehajtása érdekében a feladatok értelmezését elősegítő, a végrehajtás módját tartalmazó anyagok kiadására, szükség esetén a végrehajtásban való személyes részvételre; • a nagyobb jelentőségű folyamatos feladatok végrehajtása szakszerűségének biztosítása érdekében szakmai továbbképzések szervezésére és ennek keretében a végrehajtás szakmai szempontjainak ismertetésére; • a HM szervek, a miniszter alárendeltségébe tartozó szervezetek, illetve a Magyar Honvédség katonai szervezetei tevékenységéről szóló beszámolók, jelentések szakmai szempontjainak, illetve a törvényességi felügyelet szempontjainak előzetes közlésére. 8.2. A kapcsolattartás általános rendje A minisztériumi vezetők közvetlenül tartanak kapcsolatot a HM szervek, a miniszter alárendeltségébe tartozó szervezetek, illetve a Magyar Honvédség katonai szervezetei bármely vezetési szintjével. A HM szervek és a miniszter alárendeltségébe tartozó szervezetek vezetői (és helyetteseik) a szakterületüknek megfelelő közvetlen kapcsolatot tartanak egymással, illetve a Magyar Honvédség középszintű vezető szervei vezetőivel. A minisztériumi szervek osztályvezetői (és helyetteseik) munkakapcsolatot tartanak fenn a HM szervek és a miniszter alárendeltségébe tartozó szervezetek vezetőinek helyetteseivel, osztályvezetőivel, a Magyar Honvédség középszintű vezető szerveinek főnökeivel, osztályvezetőivel. A HM Tervezési és Koordinációs Főosztály osztályvezetői és osztályvezető helyettesei soron kívül referálhatnak a HM Jogi Főosztály vezetőjénél, amennyiben azt az előterjesztés felterjesztésének határideje indokolja. A kapcsolattartás rendjétől eltérni a minisztériumi vezetők, illetve hivatali felettes (szolgálati elöljáró) felhatalmazásával lehet. 2006/94. szám 8.3. Más államigazgatási szervekkel való kapcsolattartás A miniszter részére fenntartott kapcsolattartást a miniszteri kiadmányozási jog felsorolása tartalmazza. A HM szervek vezetői és helyettesei vonatkozásában a kapcsolattartás más államigazgatási szervekkel – eltérő gyakorlat hiányában – az adott szervezetek azonos, vagy hasonló vezetői szintjeinek megfelelően történik. Az Országgyűlés bizottságaival a kapcsolattartás a kabinetfőnök, vagy az e feladattal megbízott személy útján, a Parlamenti Titkárság bevonásával történik. A Miniszterelnöki Hivatal kül- és biztonságpolitikai területeken illetékes vezetőjével a hivatali kapcsolatot a miniszter, az államtitkár, a kabinetfőnök, illetve a Honvéd Vezérkar főnök tartja. Bármely más megkeresés esetén a kabinetfőnököt haladéktalanul tájékoztatni kell. A Honvéd Vezérkar főnök első helyettese, illetve a HM szervek vezetői a kapcsolatot a szakállamtitkárok és a kabinetfőnök, valamint a Honvéd Vezérkar főnök egyedi utasításainak megfelelően tartják. A Kormányzati Koordinációs Bizottság elnökével a hivatali kapcsolatot a kabinetfőnök, távollétében a jogi szakállamtitkár tartja. A tárcaközi koordinációt igénylő javaslatokat, előterjesztéseket a HM Jogi Főosztály útján kell az érintett szervezetek felé megküldeni. A HM tárcán kívüli szervezet részére hivatalos tájékoztatást, vagy azt tartalmazó okmányokat, anyagokat csak a kabinetfőnök, a Honvéd Vezérkar főnök engedélyével, jóváhagyásával lehet eljuttatni. A hivatali rendtől eltérő úton kapott feladatokról, az érintett HM szerv vezetője a közvetlen irányítását végző szakállamtitkárt, a kabinetfőnököt, illetve a Honvéd Vezérkar főnökét (helyettesét) haladéktalanul tájékoztatja. A Külügyminisztériumból érkező nagyköveti táviratokat, jelentéseket (átiratokat) a HM Védelempolitikai Főosztály dolgozza fel, és a védelempolitikai szakállamtitkár útján terjeszti fel a miniszterhez, küldi meg az érintettek részére, illetve a Honvéd Vezérkar főnökét az őt érintő kérdésekről tájékoztatja. A fejezeti felügyeleti költségvetési ellenőrzés tekintetében a jóváhagyott ellenőrzési programok, illetve a külső ellenőrző szervek részéről tárcaszinten történő hivatalos felkérés alapján az ellenőrzést végző szerv vezetője a végrehajtásban érintett HM szervek, a miniszter alárendeltségébe tartozó szervezetek vezetőivel, valamint a katonai szervezetek parancsnokaival közvetlen munkakapcsolatot létesíthet.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes